cyanic-selkie/wikianc huggingface dataset:
கோட்டூர் திரௌபதியம்மன் கோயில்
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்னம் கதிர்க்குருவி
அன்னம் கதிர்க்குருவி (Annam prinia)(பிரினியா ராக்கி) என்பது சிசுடிகோலிடே குடும்பத்தில் உள்ள ஒரு வகை பறவை சிற்றினம் ஆகும். அன்னம் கதிர்க்குருவியும் பர்மிய கதிர்க்குருவியும் (பி. குக்கி) முன்பு பழுப்புக் கதிர்க்குருவியும் (பி. பாலிக்ரோவா) ஒரே சிற்றினமாகக் கருதப்பட்டன.
அன்னம் கதிர்க்குருவி வியட்நாமின் தென்பகுதியிலும் கம்போடியாவின் கிழக்குப் பகுதியில் அன்னமைட் மலைகளில் தா லேட் பீடபூமியில் காணப்படுகிறது. இந்தச் சிற்றினத்தில் அறியப்பட்ட துணையினங்கள் இல்லை. 2019-ல் வெளியிடப்பட்ட தொகுதி வரலாற்று ஆய்வைத் தொடர்ந்து இது ''பி. குக்கி மற்றும் பி. பாலிக்ரோவா'' சிற்றினத்திலிருந்து பிரிக்கப்பட்டது.
மேற்கோள்கள்
பகுப்பு:கதிர்க்குருவி
குறத்தியறை ஒளவையாரம்மன் கோயில்
கன்னியாகுமரி மாவட்டத்தின் பூதப்பாண்டிக்கு வடக்கே குறத்தியறை என்னும் சிற்றூரில் ஒளவையாரம்மன் கோயில் உள்ளது. இக்கோயில் சங்ககாலப்புலவர் ஒளவையாருக்கென கட்டப்பட்டது. ஔவையாரை ஔவையாரம்மன் என அம்மனுக்கான பின்னோட்டோடு அழைக்கின்றனர்.
சிறப்பு வழிபாடு
ஆடிச் செவ்வாய் கிழமைகளில் ஒளவையாரம்மன் கோயிலில் கூழும் கொழுக்கட்டைகளும் படைக்கப்படுகின்றன.
தொன்மம்
குறத்தியறை ஒளவையாரம்மன் கோயிலில் தங்கள் பெண்ணின் திருமணத்திற்கு எட்டு நாட்களுக்கு முன்பு வந்து ஒளவையாருக்கு வழிபாடு நடத்தியிருக்கிறார்கள். அந்த வழிபாடு முடிந்த சில மணி நேரங்களுக்குப் பிறகு ஔவையாரம்மன் சந்நிதியில் ஆபரணங்கள் நிறைந்த தங்க தாம்பாளம் இருந்ததாகவும், ஆபரணங்களை மணமக்களுக்கு அணிவித்து திருமணம் நடத்தியுள்ளனர். பின்பு தாம்பாளத்தை திருமணம் முடிந்த எட்டு நாட்களுக்குப் பிறகு அம்மனுக்கு அர்ச்சனை செய்து திருப்பி வைத்துள்ளார்கள்.
தட்டினை வைக்கும் போது எடுத்தேன் என அம்மன் அசிரீரியாத கூறுவார். ஒருமுறை இவ்வழக்கத்தை பார்த்தேன் என ஒருவன் கூற அதிலிருந்து இவ்வழக்கம் தடைபட்டதாக கூறுகின்றனர்.
வெளி இணைப்புகள்
ஆடிச்செவ்வாய் வழிபாடு - ஔவையார்
அம்பத்தூர் வருவாய் பிரிவு
இந்தியா-தமிழ்நாடு  மாநிலம்,  திருவள்ளுர் மாவட்டத்தில் உள்ள வருவாய் பிரிவுகளில் ஒன்று  அம்பத்தூர் வருவாய் பிரிவு ஆகும். இது அம்பத்தூர், ஆவடி,  மாதவரம், மதுரவாயல் மற்றும்  திருவெற்றியூர் ஆகிய ஒன்றியங்களை  உள்ளடக்கியது.
மேற்பார்வை
பகுப்பு:திருவள்ளூர் மாவட்ட ஊராட்சி ஒன்றியங்கள்
1717
1717 (MDCCXVII) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
மிதிலை பிரதேசம்
மிதிலைப் பிரதேசம் அல்லது மிதிலாஞ்சல், தெற்காசியாவின் தற்கால நேபாளத்தின் தென்கிழக்கு பகுதி, இந்தியாவின் பிகார் மாநிலத்தின் கிழக்குப் பகுதி மற்றும் ஜார்கண்ட் மாநிலத்தின் வடக்குப் பகுதி புவியியல், மொழி மற்றும் பண்பாடு வகையில் ஒத்தப் பிரதேசமாக அமைந்துள்ளது. தொன்மையான இப்பிரதேசத்தில் மைதிலி மொழி பேசப்படுவதால், இப்பிரதேசத்திற்கு மைதிலி அல்லது மிதிலை எனப் பெயராயிற்று.
மிதிலை பிரதேசத்தின் வடக்கில் இமயமலையும், தெற்கு, மேற்கு மற்றும் கிழக்கில் முறையே கங்கை ஆறு, கோசி ஆறு, கண்டகி ஆறுகளும் எல்லையாக அமைந்துள்ளது. மிதிலை பிரதேசத்தின் பெரும்பாலான பகுதிகள் தற்கால பிகார் மாநிலத்தில் அமைந்துள்ளது. மிதிலைப் பிரதேசத்தில் 40 இலட்சம் மக்கள் வாழ்கின்றனர்.
பொதுவாக மிதிலை பிரதேசம் எனில் தற்கால இந்தியாவில் உள்ள மிதிலையும், நேபாளத்தில் உள்ள மிதிலையும் சேர்ந்த விதேக நாட்டைக் குறிக்கும். மிதிலை பிரதேசம் தற்கால கிழக்கு பிகாரின் கங்கைச் சமவெளியும், ஜார்காண்ட் மாநிலத்தின் வடக்குப் பகுதிகளையும் கொண்டது.
கங்கைச் சமவெளியில் அமைந்த பண்டைய விதேக நாட்டின் தலைநகரான மிதிலை தற்கால இந்தியாவின் வடக்கு பிகார் வரை விரிவடைந்துள்ளது. முதலில் மிதிலையின் தலைநகராக ஜனக்பூர் இருந்த போதிலும், பின்னர் மன்னர் இராஜா தர்பங்கா காலத்தில் பிகாரில் உள்ள தர்பங்காவிற்கு மாற்றப்பட்டது.
பெயர்க் காரணம்
மித்தி எனும் வட மொழிச் சொல்லிற்கு மண் எனப் பொருள். ஜனகரின் முன்னோரான வேத கால மன்னர் நிமி மிதிலாபுரி நகரத்தை நிறுவினார்.
மிதிலை பிரதேசத்திற்கு திரபுக்தி (ஆறுகளால் சூழப்பட்டது) என்ற பெயரும் உண்டு.
வேத காலம்
வேத கால இந்தோ ஆரிய மக்கள் மிதிலை பிரதேசத்தில் விதேக நாட்டை நிறுவினர். பிந்தைய வேத காலத்தில் (கிமு 1100-500 ), பரத கண்டத்தின் குரு, பாஞ்சாலம், மகதம், அங்கம், வங்கம் போன்று இராமாயணம் குறிப்பிடும்,மிதிலையை தலைநகராகக் கொண்ட ஜனகர் ஆண்ட விதேகமும் புகழுடன் விளங்கியது.
மத்திய காலம்
கி பி 11-ஆம் நூற்றாண்டு முதல் 20-ஆம் நூற்றாண்டு முடிய பல்வேறு உள்ளூர் வம்ச மன்னர்களால் மிதிலை பிரதேசம் ஆளப்பட்டது. அவர்களில் முதலானவர்கள் பார்மர் இராசபுத்திர கர்நாட சத்தியர்களும், மைதிலி பிராமணர்களான ஆயின்வார் வம்ச மைதிலி பிராமணர்களும் மற்றும் தர்பங்கா மைதிலி பிராமணர்கள் ஆவார். தர்பங்கா மைதிலி பிராமணர்களின் ஆட்சிக்காலத்தில், மிதிலை பிரதேசத்தின் தலைநகரம் மிதிலையிலிருந்து தர்பங்காவிற்கு மாற்றப்பட்டது.
புவியியல்
சிவாலிக் மலை அடிவாரத்தில், கிழக்குத் தராய் சமவெளியில் அமைந்த மிதிலை பிரதேசம், கண்டகி ஆறு, கங்கை ஆறு மற்றும் கோசி ஆறுகளால் சூழப்பெற்றது.
முக்கிய நகரங்கள்
மிதிலைப் பிரதேசத்தின் முக்கிய நகரங்கள், ஜனக்பூர், பகல்பூர், முசாபர்பூர், தர்பங்கா,  பூர்ணியா மற்றும்  மதுபனி ஆகும்.
மக்கள்
மிதிலை பிரதேச மக்களில் இந்தோ ஆரிய மொழியான மைதிலி மொழி பேசும் 35 இலட்சம் இந்து மைதிலி மக்கள் உள்ளனர்.
மிதிலைப் பிரதேசத்தில் இந்து சமய அந்தணர்கள், இராசபுத்திரர்கள், ஜாட், காயஸ்தர்கள், பூமிகார், அஹீர், குர்மி, கோய்ரி, பனியா என பல சமூகங்களாக பிரிந்துள்ளனர்.
சைனம்
சமண சாத்திரங்கள் கூறும் 21-வது தீர்த்தங்கரான நமிநாதர், மிதிலை பிரதேசத்தின் இச்வாகு குல மன்னர் விஜயன் – இராணி விபாராவிற்கும் மிதிலையில் பிறந்தவர் ஆவார்.
வெளியிணைப்புகள்
பகுப்பு:இந்திய வரலாறு பகுப்பு:நேபாள வரலாறு பகுப்பு:இந்தியப் புவியியல் பகுப்பு:நேபாளப் புவியியல் பகுப்பு:பீகாரின் புவியியல்
நவீன் சந்திரா
நவீன் சந்திரா (Naveen Chandra) தெலுங்கிலும், தமிழ் மொழி படங்களிலும் தோன்றும் ஒரு இந்திய நடிகர் ஆவார். இவர் தெலுங்கில் வெளியான காதல் திரைப்படமான அந்தால ராட்சசி (2012) என்ற படத்தில் கதாநாயகனாக அறிமுகமானார். தமிழ் திரைப்படங்களில் முன்னணி பாத்திரங்களில் நடிப்பதற்கு முன்பு இவரது நடிப்பிற்காக விமர்சன ரீதியான பாராட்டைப் பெற்றார்.
ஆரம்ப கால வாழ்க்கை
நவீன் சந்திரா கர்நாடகாவின் பெல்லாரியில் தெலுங்கு பேசும் குடும்பத்தில் பிறந்தார். இவரது தந்தை கே.எஸ்.ஆர்.டி.சி.யில் பணிபுரிந்தார். இவர் இயந்திரப் பொறியியலில் சான்றிதழ் பட்டம் பெற்றுள்ளார். மேலும், திரைப்படங்களுக்கு வருவதற்கு முன்பு பல்லூடகத் துறையில் பணியாற்றினார்.
தொழில்
2005 ஆம் ஆண்டு "சம்பவாமி யுகே யுகே" படத்தின் மூலம் தெலுங்கில் அறிமுகமான சந்திரா, பின்னர் "கல்யாணம்" என்ற படத்தில் நடித்தார். "அகராதி" என்ற தமிழ் திரைப்படத்தில் கதாநாயகனாக அறிமுகமானார். ஆனால் வணிகரீதியாக தோல்வியடைந்தது. 2012ஆம் ஆண்டில், இவர் அந்தால ராட்சசி என்ற தெலுங்கு திரைப்படத்தில் நடித்தார். இதில் சூர்யாவாக இவர் நடித்ததற்காக பார்வையாளர்களிடமும், விமர்சகர்களிடமிருந்தும் நேர்மறையான வரவேற்பைப் பெற்றார்.
தாளம் என்ற இருமொழிப் படங்களில், சந்திரா ஒரு முன்னாள் நக்சலைட்டாக நடித்தார். தெலுங்கு பதிப்பு 2013இல் வெளியானது. தமிழ் பதிப்பு 2014 இன் தொடக்கத்தில் வெளியிடப்பட்டது. சத்யசிவாவின் இயக்கத்தில் சிவப்பு படத்தில் இவர் நடிப்பதற்காக, இரண்டு வாரங்கள் தனது நண்பரின் கட்டுமான நிறுவனத்தில் தொழிலாளியாக பணியாற்றினார். இவரது மூன்றாவது படமான "தேரோடும் வீதியிலே" 2014 இல் வெளியானது. தமிழில் பிரம்மன் படத்தில் இரண்டாவது கதாநாயகனாக நடித்தார். இவர் அடுத்து நரேந்திர நாத் இயக்கத்தில் கீர்த்தி சுரேஷ் நடித்த "மிஸ் இந்தியா" படத்தில் தோன்றினார். தயாரிப்பாளர் சி. வி. குமாரின் "சரபம்" படத்திலும் முக்கிய வேடத்தில் நடித்தார்.
வெளி இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
கோமுகி அணை
கோமுகி அணை (Gomukhi dam) தமிழ்நாடு மாநிலம், கள்ளக்குறிச்சி மாவட்டம் கல்வராயன் மலை வட்டம் கச்சிராபாளையம் என்னும் ஊரிலிருந்து சுமார் 3 கி.மீ தூரத்தில் அமைந்துள்ள ஓர் அணையாகும்.
வரலாறு
கல்வராயன்மலை அடிவாரத்தில் அமைந்துள்ளது, கோமுகி அணை. காமராஜர் முதல்வராக இருந்த 1963 ஆம் ஆண்டில் இந்த அணை கட்டும் பணி தொடங்கி, பக்தவத்சலம் முதல்வராக இருந்த பொழுது நவம்பர் 23, 1965ஆம் ஆண்டில் முடிந்து பயன்பாட்டுக்கு வந்தது. கல்வராயன் மலைப் பகுதியில் பெய்யும் மழைநீர் முழுவதும் கல்படை, பொட்டியம், மல்லிகைப்பாடி, பரங்கிநத்தம் ஆகிய ஆறுகளின் வழியாக இந்த அணைக்கு வருகிறது. 360 ஹெக்டேர் நீர்ப்பரப்பு கொண்ட இந்த அணை மூலம் 50-க்கும் மேற்பட்ட கிராமங்களைச் சேர்ந்த 2,024.29 ஹெக்டர் விளைநிலங்கள் பாசன வசதி பெறுகின்றன. இதற்காக அணையில் இருந்து 8,917 மீட்டர் தூரத்துக்கு கால்வாய் செல்கிறது. கோமுகி அணையின் மொத்த கொள்ளளவு 46 அடியாகும்.
சிறப்புகள்
சுற்றுலா பயணிகளை கவரும் வகையில் குதிரை மீதமர்ந்து நேரு சவாரி செய்யும் சிலை, குறள் எழுதும் திருவள்ளுவர் சிலை, சிவபெருமான் சிலை, காளை மாடு, உழைப்பாளி சிலைகள், கண்கவர் விளக்குகள், காட்சி மேடைகள் இருக்கின்றது. அருகில் பூங்கா ஒன்று அமைந்துள்ளது. கல்வராயன் மலைக்கு சுற்றுலா செல்பவர்கள் கோமுகி அணையைப் பார்க்க வருகிறார்கள். கல்வராயன்மலையில் உள்ள பெரியார் அருவி, மேகம் அருவி, வெள்ளி அருவிகளை காண்பதற்காக வரும் சுற்றுலாப் பயணிகள் கோமுகி அணைக்கும் வந்து செல்கின்றனர்.
வெளியிணைப்புகள்
பகுப்பு:கள்ளக்குறிச்சி மாவட்டத்திலுள்ள அணைகள்
சங்கிலியம் (நூல்)
சங்கிலியம் என்பது, 1519 முதல் 1561 வரை யாழ்ப்பாண இராச்சியத்தை ஆண்ட முதலாம் சங்கிலி அரசனைத் தலைவனாகக் கொண்டு எழுதப்பட்ட ஒரு காவியம் ஆகும். காரை. செ. சுந்தரம்பிள்ளையினால் எழுதப்பட்ட இக்காவியம் யாழ்ப்பாணத்தில் இருந்து வெளிவந்துகொண்டிருந்த ஈழநாடு பத்திரிகையின் 10 ஆம் ஆண்டு நிறைவை ஒட்டி நடத்தப்பட்ட காவியப் போட்டியில் முதல் பரிசு பெற்றது. இலங்கை சாகித்திய மண்டலப் பரிசும் இதற்குக் கிடைத்தது. இதன் முதற்பதிப்பு 1970 சித்திரை மாதம் ஈழநாடு வெளியீடாக வெளிவந்தது.
துணை நூல்கள்
முதலாம் சங்கிலியைத் தலைவனாகக் கொண்டு பேராசிரியர் க. கணபதிப்பிள்ளை ஒரு நாடகத்தை எழுதியிருந்தார். இதை அடிப்படையாகக் கொண்டும், பிற நூல்களின் வழி யாழ்ப்பாண வரலாற்றை ஆராய்ந்தும் இக்காவியத்தை எழுதியிருப்பதாக நூலாசிரியர் கூறுகிறார். இக்காவியத்தில் உண்மை வரலாற்றோடு நூலாசிரியரின் கற்பனையும் ஓரளவு கலந்துள்ளது.
முக்கியத்துவம்
இலங்கை 1948ல் விடுதலை பெற்றபோதும், 1950களின் முற்பகுதியிலேயே மக்களிடையே தேசிய, இன, மொழி உணர்வுகள் உருவாகின என்றும், தமிழ் மக்களும் தம்முடைய மொழி, பண்பாடு, நாடு, சமயம் ஆகியவற்றின் பெருமைகளையும் நிலைமைகளையும் உணரத் தலைப்பட்டார்கள் என்றும், இந்நிலையில் மக்களுக்கு மொழிப்பற்று, நாட்டுப்பற்று, வீர உணர்வு, ஒற்றுமை உணர்வு ஆகியவற்றை ஊட்டுவதற்கான தேவை உணரப்பட்டது என்றும் இந்நூலுக்கு அணிந்துரை எழுதிய பேராசிரியர் வித்தியானந்தன் குறிப்பிடுகிறார். இதற்கு ஒரு வழியாக பேராசிரியர் கணபதிப்பிள்ளை சங்கிலியன் நாடகத்தை எழுதியதைப் போலவே சுந்தரம்பிள்ளையும் சங்கிலியத்தை எழுதியுள்ளார் என்பது அவரது கருத்து.
உசாத்துணைகள்
பகுப்பு:இலங்கைத் தமிழ் நூல்கள்
கொமாரலிங்கம்
இது குமரலிங்கம் மேற்கு, குமரலிங்கம் கிழக்கு என இரண்டு வருவாய் கிராமங்களையும், குமரலிங்கம், சமராயப்பட்டி, பெருமாள்புதூர், குருவக்குளம் என 4 குக்கிராமங்களையும் கொண்டது.
அமைவிடம்
குமரலிங்கம் பேரூராட்சியிலிருந்து, திருப்பூர் 75 கிமீ; மடத்துக்குளம் 8 கிமீ; உடுமலைப்பேட்டை 15 கிமீ; பழநி 15 கிமீ தொலைவில் உள்ளது.
பேரூராட்சியின் அமைப்பு
32 சகிமீ பரப்பும், 15 பேரூராட்சி மன்ற உறுப்பினர்களும்,  110 தெருக்களும்  கொண்ட இப்பேரூராட்சி  மடத்துக்குளம்  (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    3,854   வீடுகளும், 13,642 மக்கள்தொகையும் கொண்டது.
கி. துரைராஜசிங்கம்
கிருஷ்ணபிள்ளை துரைராஜசிங்கம் ('Krishnapillai Thurairajasingam, பிறப்பு: 28 சூலை 1956) இலங்கைத் தமிழ் வழக்கறிஞரும், அரசியல்வாதியும், மாகாண அமைச்சரும், முன்னாள் நாடாளுமன்ற உறுப்பினரும் ஆவார்.
அரசியலில்
வழக்கறிஞராகப் பணி புரியும் துரைராஜசிங்கம் 1994 நாடாளுமன்றத் தேர்தலில் தமிழர் விடுதலைக் கூட்டணியின் வேட்பாளராக மட்டக்களப்பு மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். பின்னர் 2012 மாகாண சபைத் தேர்தல்களில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் பீட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார்.
இலங்கைத் தமிழரசுக் கட்சியின் பொதுச் செயலாளராக இருந்த மாவை சேனாதிராஜா அக்கட்சியின் தலைவராகத் தேர்ந்தெடுக்கப்பட்டதை அடுத்து 2014 செப்டம்பரில் கட்சியின் பொதுச் செயலாளராக துரைராஜசிங்கம் நியமிக்கப்பட்டார். 2015 அரசுத்தலைவர் தேர்தலை அடுத்து கிழக்கு மாகாண சபையில் ஆட்சி மாற்றம் ஏற்பட்டது. சிறுபான்மைக் கட்சியான சிறீலங்கா முஸ்லிம் காங்கிரசுக்கு ஆதரவளிக்க தமிழ்த் தேசியக் கூட்டமைப்பு முடிவு செய்ததை அடுத்து, அங்கு புதிய அர்சு பதவியேற்றது. துரைராஜசிங்கம் கிழக்கு மாகாணத்தின் விவசாய கால்நடை கூட்டுறவு அபிவிருத்தி அமைச்சராக மாகாண ஆளுநர் ஒஸ்டின் பெர்னாண்டோ முன்னிலையில் 2015 மார்ச் 3 இல் பதவியேற்றார்.
மேற்கோள்கள்
பகுப்பு:1956 பிறப்புகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:வாழும் நபர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:மட்டக்களப்பு மாவட்ட நபர்கள் பகுப்பு:இலங்கை இந்துக்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:கிழக்கு மாகாண சபை உறுப்பினர்கள் பகுப்பு:கிழக்கு மாகாண சபை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
ஷாஜியா குஷ்க்
ஷாஜியா குஷ்க் ( شازیہ خشک , சிந்தி : شازيه خشڪ ) (பிறப்பு செப்டம்பர் 1970 ஜாம்ஷோரோ ), ஒரு பாகிஸ்தானிய முன்னாள் நாட்டுப்புற பாடகி ஆவார். இவர் சிந்தி, பலூச்சி, சைராய்கி, உருது, காஷ்மீரி, பிராகுய் மற்றும் பஞ்சாபி மொழிகளில் பாடியுள்ளார்.
சுயசரிதை
ஷாஜியா குஷ்க் ஜாம்ஷோரோவில் பிறந்தார். அவர் 1992 இல் தனது கணவரின் ஊக்கத்தின் பேரில் ஒரு நிகழ்ச்சியில் அறிமுகமானார், அவரைப் பற்றி ஷாஜியா கூறுகிறார், "என் கணவர் என்னை அடிக்கடி குரல் ராணி என்று அழைத்தார்". இவர் இரண்டு முக்கிய மொழிகளான சிந்தி மற்றும் பலூச்சியின் பாடகியாக உருவெடுத்தார். இவரது முதல் பாடல் மாரா உதேதா பாக்கியாரா கடி ஆவோ நா மாரே தேஸ் இவரது பெயரை நாடு முழுவதும் பிரபலப்படுத்தியது.
மரபு
ஷாஜியா குஷ்க் தனது தொழில் வாழ்க்கையில் 500 க்கும் மேற்பட்ட பாடல்களை பாடியுள்ளார். உலகம் முழுவதும் 45 நாடுகளில், தன் பாடல் நிகழ்ச்சிகளை நடத்தினார். அமெரிக்க துணைத் தூதரகம், கராச்சி ஷாஜியாவை 'நல்லெண்ணத் தூதராக' தேர்ந்தெடுத்தது. சிந்து பல்கலைக்கழகம், ஜாம்ஷோரோ அவருக்கு, 'சூஃபிசம் - நாட்டுப்புற இசை'க்கான கவுரவ பெல்லோஷிப்பை வழங்கியது. உஸ்பெகிஸ்தான் அரசிடம் இருந்து 'ஜனாதிபதி விருது' பெற்றார்
இசைத்துறையில் வெளிநடப்பு
2019 ஆம் ஆண்டில், ஷாஜியா குஷ்க் இசைத் துறையில் இருந்து பிரிந்து செல்ல முடிவு செய்ததாக அறிவித்தார். மேலும், இவர் தன் மீதி வாழ்நாள் முழுவதையும் இஸ்லாத்தின் சேவையில் செலவிடுவேன் என்று தெரிவித்துள்ளார்.
பாடல்கள்
அவரது பிரபலமான பாடல்களில் சில:
சான்றுகள்
பகுப்பு:வாழும் நபர்கள் பகுப்பு:1970 பிறப்புகள்
செக்ரேனி
செக்ரேனி ( Sekrenyi ) வட கிழக்கு இந்திய மாநிலமான]] நாகாலாந்தில், அங்கமி நாகர்களால் நடத்தப்படும் பல திருவிழாக்களில், செக்ரே-ன் என்றும் பூசானி என்றும் அழைக்கப்படும் செக்ரேனி, ஒரு முக்கிய ஆண்டு விழாவாகும். அங்காமி பொது அமைப்பின் கீழ் பல நிறுவனங்கள், மாநில அரசாங்கத்துடன் இணைந்து கெசி (பொதுவாக கிரிகோரியன் நாட்காட்டியில் பிப்ரவரி 25 உடன் தொடர்புடையது) அங்காமி நாட்காட்டி மாதத்தின் 25 வது நாளிலிருந்து பத்து நாட்களுக்கு இது அனுசரிக்கப்படுகிறது. இது கடந்த கால பாவங்கள் அனைத்தையும் துடைக்க நடத்தப்படும் "தூய்மை திருவிழா" ஆகும். ஒட்டுமொத்த கிராமத்தின் "உடல் மற்றும் ஆன்மாவை" தூய்மைப்படுத்தி, நாகாலாந்தின் அனைத்து சமூகத்தினரிடையே ஒற்றுமையை கொண்டு வருவதன் மூலம் புதுப்பித்து "புனிதமாக்குவது" திருவிழாவின் நோக்கமாகும். இது இளம் வயதினரை முதிர்ச்சியடைந்ததைக் குறிக்கிறது. மேலும், "அங்காமியின் அடையாளக் குறிப்பான்" எனக் கருதப்படுகிறது. பழங்குடியினரிடையே கிறிஸ்தவ மதம் மாறியவர்கள் படிப்படியாக இந்த சடங்குகளை நிராகரித்தனர்.
விவரங்கள்
செக்ரேனி என்பதில் செக்ரே என்பது "புனிதப்படுத்துதல்" என்றும் நி என்பதன் பொருள் "பண்டிகை" என்பதனால் உருவாக்கப்பட்ட ஒரு கூட்டு வார்த்தையாகும். திருவிழா அட்டவணை விவசாய சுழற்சியுடன் இணைக்கப்பட்டுள்ளது. இது கிராமத்திற்கு கிராமம் மாறுபடும். பொதுவாக டிசம்பர்-மார்ச் மாதங்களுக்கு இடையில் நடத்தப்படுகிறது. மேலும் காலமும் பத்து முதல் பதினைந்து நாட்கள் வரை மாறுபடும். கிரிகோரியன் நாட்காட்டியின்படி பிப்ரவரி 25 முதல் திருவிழா பொதுவாக நடத்தப்படுகிறது. இது க்ருனா அங்கமி / ப்ஃபுட்சனா மற்றும் கிறிஸ்டியன் அங்கமி ஆகிய இரு சமூகத்தினராலும் கொண்டாடப்படுகிறது. முன்னதாக கிறிஸ்தவ மதத்திற்கு மாறிய ஆனால் அதே இனத்தைச் சேர்ந்த கிறிஸ்தவ கிராமவாசிகளுக்கு காலம் ஐந்து நாட்களாக குறைக்கப்படுகிறது. அவர்கள் விழாக்களில் பங்கேற்கிறார்கள். ஆனால் அது தொடர்பான எந்த சடங்குகளையும் அவர்கள் பின்பற்றுவதில்லை.
சடங்குகள்
வலது|thumb| விழாவில் அங்கமி நாகர்கள் திருவிழாவில் பல சடங்குகள் செய்யப்படுகின்றன. கேசி என்று அழைக்கப்படும் முதல் நாளில், மக்கள் ஜூம்ஹோ என்ற பானையில் இருந்து எடுக்கப்பட்ட சில துளிகள் அரிசி தண்ணீரைத் தாங்கள் மேல் தெளிப்பார்கள். நீர் துளிகள் முதலில் இலைகளில் சேகரிக்கப்படுகின்றன. மேலும் வீட்டின் முக்கிய பெண்மணி மரியாதையுடன் வீட்டின் மூன்று முக்கிய மூலைகளில் இலைகளை வைப்பார். இதைத் தொடர்ந்து ஆண்கள் குளிப்பதற்காக கிணற்றருகே கூடுகிறார்கள்.
இரண்டாவது நாள், கிராமத்து இளைஞர்கள் கிராமத்தில் கூடுகிறார்கள். அவர்கள் தங்களை இரண்டு புதிய சால்வைகளால் அலங்கரித்து, பின்னர் புனித நீரை தங்களின் மார்பு, முழங்கால்கள் மற்றும் வலது கைகளில் தூவி, அவர்களின் அனைத்து பாவங்களையும் துரதிர்ஷ்டத்தையும் கழுவுவதற்கான அடையாளமாக கருதுவர். அவர்கள் கிணற்றிலிருந்து திரும்பி வரும்போது, ஒரு சேவல் பலியிடப்படும்.
விழாவின் நான்காம் நாள் அங்காமிகளின் புத்தாண்டைக் குறிக்கிறது. இது மூன்று நாட்கள் நீடிக்கும் பாடல் மற்றும் விருந்து களியாட்டத்துடன் தொடங்குகிறது. இளைஞர்கள், ஆண்கள் மற்றும் திருமணமாகாத பெண்கள் இருவரும் மொட்டையடித்த தலையுடன் கூடி, நாள் முழுவதும் பாரம்பரிய பாடல்களைப் பாடுகிறார்கள். பாடல்கள் கடந்த கால வீரம் மற்றும் துணிச்சலுடன் தொடர்புடையவை. இசை மற்றும் நடனத்தின் களியாட்டத்திற்காக, சமூகத்தின் ஆண்களும் பெண்களும் பாரம்பரிய உடைகளை அணிவார்கள். ஆண்கள் தலையில் வேட்டையாடும் மண்வெட்டிகளை எடுத்துச் செல்லும் போது, பெண்கள் கூடைகளை எடுத்துச் செல்கிறார்கள்.
ஏழாவது நாள் இனக்குழு இளைஞர்களால் வேட்டையாடப்படுகிறது. எட்டாவது நாளில், சடங்கில் ஒரு வாயிலைக் கீழே இழுப்பது (சொத்தை வரையறுக்கும் பழைய வாயிலை மாற்றுவது என்று பொருள்). இதைத் தொடர்ந்து அடுத்த இரண்டு நாட்களில் கிராம மக்கள் முறைப்படி பரிமாறி, வாழ்த்துக்களை தெரிவிக்கின்றனர். பத்து நாள் உற்சவ காலத்தில், களப்பணிகள் நிறுத்தப்படுகின்றன. உள்ளூரில் இந்தச் செயல் பென்யூ என்று அழைக்கப்படுகிறது. திருவிழா காலம் நிறைவடைந்ததைத் தொடர்ந்து, கிராமங்களில் உள்ள ஆண்கள் தங்களைத் தூய்மைப்படுத்திக் கொண்டு ஆசிர்வாதம் பெறும்போது, பயிரிடுதல், வீடு கட்டுதல் மற்றும் திருமணங்கள் ஆண்டுக்கு மீண்டும் தொடங்கும் என நம்புகின்றனர்.
குறிச்சிமலை கண்ணடியார் தண்டாயுதபாணி கோயில்
குறிச்சிமலை கண்ணடியார் தண்டாயுதபாணி கோயில் தமிழ்நாட்டில் தஞ்சாவூர் மாவட்டம், குறிச்சிமலை என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
காம்பியன் ஆங்கிலோ இந்தியன் மேல்நிலைப் பள்ளி
காம்பியன் ஆங்கிலோ இந்தியன் மேல்நிலைப்பள்ளி (Campion Anglo-Indian Higher Secondary School) 1934-ஆம் ஆண்டு திருச்சிராப்பள்ளியில் தொடங்கப்பட்டது. இந்த பாடசாலையானது அதன் பாதுகாவலர் செயிண்ட் எட்மண்ட் காம்பியன் என்ற பெயரில் அழைக்கப்படுகிறது.
வரலாறு
1934-ஆம் ஆண்டில் செயிண்ட் ஜோசப்'ஸ் ஐரோப்பிய மத்தியநிலைப்பள்ளிக்கு ஒரு துணைப்பிரிவு பள்ளியாக நிறுவப்பட்டது. இது இப்போது செயிண்ட் ஜோசப்'ஸ் கேர்ள்ஸ் ஆங்கிலோ இந்திய பள்ளி ஆகும். பள்ளி ஒரு பூசாரி, Mgr தொண்டு அதன் இருப்பு கடமைப்பட்டுள்ளது. ஜோசப் டி ரோசாரியோ, ஒரு ஆங்கிலோ-இந்தியன், ஒரு முறை மாவட்ட ஆய்வுகள் நீதிபதியாக இருந்தவர். ஐரோப்பியர்கள் மற்றும் ஆங்கிலோ-இந்தியர்களுக்காக இது திட்டமிடப்பட்டது. ஆனால் மற்ற சமூகங்களின் உறுப்பினர்களும் ஒப்புக் கொள்ளப்பட்டனர். பள்ளி ஆரம்பத்தில் ஜேசுயிட்டுகளால் நிர்வகிக்கப்பட்டது.
1960-இல் அதன் அடித்தளத்தின் 25-ஆவது ஆண்டு நினைவு தினத்தை நினைவுகூறும் வகையில், பள்ளி "உலகின் ராணி" ரெஜினா முண்டிக்கு அர்ப்பணிக்கப்பட்ட ஒரு தேவாலயத்தைக் கட்டியது. 1970-ஆம் ஆண்டு பள்ளி அக்டோபர் 25, 1970 அன்று, பள்ளியின் புரவலர் எட்மண்ட் காம்பியன் என்ற புனிதராகக் கொண்டாடப்பட்டது.
1972-ஆம் ஆண்டின் இறுதியில், இந்த பள்ளியின் மேலாண்மையை மாணவர்களுக்கும், திருச்சிராப்பள்ளி மறைமாவட்டங்களுக்கும் வழங்கினார். 1975-ஆம் ஆண்டு முதல், பள்ளியின் நிர்வாகம், காபிரியேட்டட் சகோதரர்கள் என அறியப்படும் செயிண்ட் காப்ரியலின் கிறிஸ்தவ வழிபாட்டின் சகோதரர்களால் மறைமாவட்டத்தில் இருந்து எடுத்துக்கொள்ளப்பட்டது
மான்ட்ஃபோர்ட் சகோதரர்களின் வருகையைப் பொறுத்தமட்டில், பள்ளிக்கூடம் தொலைதூர இயல்பின் மாற்றங்களையும் முன்னேற்றங்களையும் கண்டது. உயர்நிலை இரண்டாம் நிலைக்கு பள்ளி மேம்படுத்தும் ஒரு முக்கியமான அபிவிருத்தி. உயர்நிலைப் பிரிவு ஜூன் 1979-இல் துவங்கியது. 1994-95-ஆம் ஆண்டில் வைர ஜுபிலி நினைவுச்சின்னங்களாக பள்ளிக்கு உள்கட்டமைப்புக்கு ஒரு நீச்சல் குளம் மற்றும் இரண்டு கான்கிரீட் கூடைப்பந்து நீதிமன்றங்கள் சேர்க்கப்பட்டன.
மாணவர் வாழ்க்கை மற்றும் வசதிகள்
பாரதிதாசன் சாலை, கண்டோன்மெண்ட் நகரின் மையத்தில் காம்பியன் உள்ளது. Campion ஒரு மாணவர் ஒரு Campionite என்று அழைக்கப்படுகிறது.
பள்ளி ஒரு மினி பூங்கா மற்றும் ஒரு சறுக்கு நிலம் உள்ளது. விடுதிக்கு 200 மாணவர்கள் இடமளிக்க முடியும். விடுதிகளுக்கு தங்கும் விடுதிக்கு ஒரு குழப்பம் உள்ளது.
இயற்பியல், வேதியியல், கணினி மற்றும் உயிரியலுக்கான ஆய்வகங்கள் உள்ளன. பிரதான கணினி ஆய்வில் சுமார் 50 அமைப்புகள் உள்ளன மற்றும் முதன்மை தொகுதி கணினி ஆய்வில் 31 அமைப்புகள் உள்ளன. கருத்தரங்குகள் நடத்தப்படும் 150-அங்குல திறன் கொண்ட ஆடியோ காட்சி அறை உள்ளது. ஹாஸ்டல் கட்டிடத்தில் சகோதரர் ஆண்டனி ஹால் என்பது 500 இருக்கை மண்டபமாகும், அங்கு எலிசிக் போட்டிகள், ஆடம்பரமான ஆடை போட்டிகள், நாடகங்கள் மற்றும் பிற உட்புற நிகழ்வுகளும் நடைபெறுகின்றன. இரண்டு சபைக் கட்டங்கள், பிரதான தொகுதிகளில் ஒன்றும், முதன்மையான தொகுதிகளில் இன்னமும் உள்ளன. ஸ்கேட்டிங் மைதானம் மற்றும் நீச்சல் குளம் ஆகியவற்றிற்கு இடையே ஒரு உணவகம் உள்ளது.
சென்ட்ரல் மெமோரியல் கட்டிடம் 2006 ஆம் ஆண்டில் கட்டப்பட்டது, முதன்மை தொகுதிடன் முக்கிய தொகுதி இணைக்கப்பட்டுள்ளது. முக்கிய நூலகத்தில் ஒரு நூலகம் உள்ளது. இந்த பாடசாலையில் ஒரு தொடர்பாடல் திறன் ஆய்வுக்கூடம் மற்றும் ஒரு பதிவு ஸ்டூடியோ உள்ளது.
வெளி இணைப்புகள்
பகுப்பு:திருச்சிராப்பள்ளி மாவட்டத்திலுள்ள தனியார் பள்ளிகள்
இரவீந்திரநாத் குமார்
ப.ரவீந்திரநாத் (பிறப்பு:03 பிப்ரவரி 1980) ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் தமிழ்நாட்டின் முன்னாள் முதல்வர் திரு. ஓ. பன்னீர்செல்வத்தின் மகனாவார்.இவர் ஓ.பி.ஆர் என்றும் அறியப்படுகிறார்.
அரசியல் வாழ்க்கை
இவர் 2019 ஆம் ஆண்டு நடந்த இந்திய மக்களவைத் தேர்தலில், தேனி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் தன்னை எதிர்த்து போட்டியிட்ட தமிழ்நாடு காங்கிரசு மூத்த தலைவரான ஈ. வெ. கி. ச. இளங்கோவனை விட 76,319 வாக்குகள் அதிகம்பெற்று வெற்றி பெற்றார். தற்போது தேனி மாவட்ட புரட்சித் தலைவி அம்மா பேரவையின் மாவட்ட செயலாளராக உள்ளார். 2019 மக்களவை தேர்தலில் தமிழ்நாட்டில் அதிமுக சார்பில் வெற்றிபெற்ற ஒரே நபர் இவர்தான்.
வழக்கு
ப. ரவீந்திரநாத் குமார் தமது மக்களவை தேர்தல் வேட்பு மனுவில் கூறிய சொத்துகளுக்கு மேல் சொத்துக்கள் வைத்திருப்பதால், அவரது மக்களவை உறுப்பினர் வெற்றி செல்லாது என அறிவிக்கக்கோரி சென்னை உயர் நீதிமன்றத்தில் வழக்கு தொடரப்பட்டது. இவ்வழக்கில் சென்னை உயர் நிதிமன்றம் 6 சூலை 2023 அன்று அளித்த தீர்ப்பில், ப. இரவீந்திரநாத் குற்றம் இழைத்துள்ளார் என்றும், எனவே அவரது மக்களவைத் தேர்தலில் மக்களவை உறுப்பினராக வெற்றி செல்லாது என அறிவித்தது.
மேற்கோள்கள்
பகுப்பு:வாழும் நபர்கள் பகுப்பு:தேனி மாவட்ட நபர்கள் பகுப்பு:17வது மக்களவை உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழக அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தேனி அரசியல்வாதிகள்
எலைட்
எலைட் (Elite) என்பது அக்டோபர் 5, 2018 ஆம் ஆண்டு முதல் ஒளிபரப்பாகும் எசுப்பானிய நாட்டு பரபரப்பூட்டும் விடலைப் பருவ தொலைக்காட்சி நாடகத் தொடர் ஆகும். இந்த தொடர் கார்லோஸ் மான்டெரோ மற்றும் டாரியோ மெட்ரோனா ஆகியோரால் நெற்ஃபிளிக்சு என்ற ஓடிடி தளத்திற்க்காக உருவாக்கப்பட்டது.
இந்தத் தொடர் லாஸ் என்சினாசில் நடப்பது போன்று சித்தரிக்கப்பற்றுள்ளது. ஒரு மேல்நிலைப் பள்ளியில் புதிதாக வந்திருக்கும் நடுத்தர குடும்பத்தை சேர்ந்த மூன்று மாணவர்களும் அங்கு படிக்கும் பணக்கார வர்க்க மாணவர்களுக்கும் இடையிலான உறவுகளைச் சுற்றி உருவாக்கப்பட்டுள்ளது.
இந்த தொடரின் முதல் பருவம் எட்டு அத்தியாயங்களைக் கொண்டு 5 அக்டோபர் 2018 அன்று நெற்ஃபிளிக்சு இல் வெளியிடப்பட்டது. இது விமர்சகர்களிடமிருந்தும் பார்வையாளர்களிடமிருந்தும் நேர்மறையான விமர்சனங்களைப் பெற்று வெற்றி பெற்றது. இதன் இரண்டாம் பருவம் 6 செப்டம்பர் 2019 அன்று வெளியிடப்பட்டது. மூன்றாவது பருவம் ஆகஸ்ட் 2019 இல் தயாரிக்கப்பட்டு, 13 மார்ச் 2020 அன்று வெளியிடப்பட்டது. இந்த பருவங்களின் வெற்றியை தொடர்ந்து மே 2020 மற்றும் பிப்ரவரி 2021 இல், நெற்ஃபிளிக்சு இந்தத் தொடரின் அடுத்த பருவமான நான்காவது மற்றும் ஐந்தாவது பருவத்தை உருவாக்க திட்டம் செய்தது, நான்காவது பருவம் 18 ஜூன் 2021 அன்று வெளியிடப்பட்டது, ஐந்தாவது பருவம் ஏப்ரல் 8, 2022 இல் வெளியானது.
பருவம் 1
நடுத்தர குடும்பத்தை சேர்ந்த நண்பர்களான சாமுவேல், நதியா மற்றும் கிறிஸ்டியன் ஆகியோரின் பள்ளி இடித்ததன் விளைவாக உதவி தொகை மூலம் லாஸ் என்சினாசில் உள்ள பெரிய உயிர்நிலை பள்ளியில் படிக்க செல்கின்றனர். இவர்கள் மூவரும் ஆரம்பத்தில் பணக்கார மாணவர்களால் புறக்கணிக்கப்பட்டனர். நாட்கள் செல்ல செல்ல அவர்களின் வாழ்வில் மனக்கசப்பு, பொறாமை மற்றும் பாலியல் ஈர்ப்பு போன்ற பல பிரசனைகளில் மோதிக்கொள்கின்றனர். அதே தருணம் அந்த பள்ளியில் படித்த மெரினா என்ற மாணவி மர்மான முறையில் கொலை செய்யப்படுகிறார். இந்த கொலை குற்றத்தில் சாமுவேலின் சகோதரரான நானோ தண்டிக்கப்படுகிறான்.
பருவம் 2
இந்த பருவம் முதல் பருவத்தின் தொடர்சியாக கொலையின் வெளிப்பாட்டிற்குப் பிறகு, சாமுவேல் காணாமல் போவதற்கு வழிவகுக்கிறது. இதற்கிடையில் பல இரகசியங்களைக் கொண்ட புதிய மூன்று மாணவர்களான வலேரியோ, ரெபேகா மற்றும் கயெட்டனா ஆகியோர் பள்ளியில் சேர்கிறார்கள்.
மெரினாவின் கொலையில் குற்றம் சாட்டப்பட்ட சாமுவேலின் சகோதரரான நானோ குற்றவாளி இல்லை என நிரூபிக்க சாமுவேல் முயற்சிக்கிறான் அதனால் சக மாணவர்களுடன் நட்பு கொண்டு குற்றவாளியை கண்டறிய போராடுகிறான். இதற்கிடையில் உண்மையான கொலையாளியான போலோ தனது மனசாட்சிக்கு பயந்து தற்கொலைக்கு முயன்றார், ஆனால் இறுதியில் கயெட்டனாவின் உதவியுடன் மகிழ்ச்சியாக வாழக் கற்றுக்கொள்கிறார். போலோவின் ரகசியத்தை தெரிந்து கொண்ட ஆண்டரின் இந்த விடயத்தை வெளியில் சொல்ல முடியாததால் மன அழுத்தத்திற்கு ஆளாகின்றான். உண்மையை வெளிக்கொண்டு வர சாமுவேலின் திட்டத்தின் படி அவன் இறந்ததாக எல்லோரையும் நம்ப வைக்கிறான். இதனால் சாமுவேலின் காதலியான கார்லோ அவன் இறந்துவிட்டதாக நம்பினார், அதனால் போலோவின் குற்றத்தை ஒப்புக்கொண்டார், போலோ கைது செய்யப்பட்டார், ஆனால் இரண்டு வாரங்கள் கழித்து விடுவிக்கப்பட்டு பள்ளிக்குத் திரும்புகிறார்.
இரபேல் பவுசோ
இரபேல் பவுசோ (Raphael Bousso) (பிறப்பு 1971) ஒரு கோட்பாட்டு இயற்பியலாளரு ம் அண்டவியலாளரும் ஆவார். அவர் பெர்க்லி, கலிபோர்னியா பல்கலைக்கழகத்தில் இயற்பியல் துறையில் கோட்பாட்டு இயற்பியலுக்கான பெர்க்லி மையத்தில் பேராசிரியராக உள்ளார். இவர் புடவிசார் தகவல் உள்ளடக்கத்தில் பவுசோ வரம்புக்காக பெயர் பெற்றவர். ஜோசப் போல்சின்சுகியுடன் பவுசோ அண்டவியல் மாறிலி  சிக்கலுக்கு ஒரு தீர்வாக,சரக் கோட்பாட்டுக்  கிடப்பியலை முன்மொழிந்தார்.
வாழ்க்கையும் தொழிலும்.
மறைந்த அறிவியலாளர் டினோ  புவுசோவின் மகனான பவுசோ, இசுரேலின்  கைப்பாவில் பிறந்தார். அவர் செருமானிய ஆக்சுபர்கில் வளர்ந்தார், அங்கு அவர் 1990 முதல் 1993 வரை இயற்பியல் படித்தார். 1997 ஆம் ஆண்டில் கேம்பிரிட்ஜ் பல்கலைக்கழகத்தில் முனைவர் பட்டம் பெற்றார், அவரது முனைவர் வழிகாட்டி சுட்டீவன் ஆக்கிங் ஆவார். பவுசோ 2000 வரை சுட்டான்போர்டு பல்கலைக்கழகத்திலும், 2002 வரை சாண்டா பார்பராவில் உள்ள காவ்லி கோட்பாட்டு இயற்பியல் நிறுவனத்திலும் முதுமுனைவர் ஆராய்ச்சி செய்தார். 2002 - 03 இல் பவுசோ ஆர்வர்டு பல்கலைக்கழக இயற்பியல் துறையிலும்  இராடுகிளிப்  உய்ராய்வு நிறுவனத்திலும்  ஆய்வு ஊழியராக இருந்தார். 2002 முதல் கலிபோர்னியா பெர்க்லி பல்கலைக்கழகத்தில் இயற்பியல் துறையில் பேராசிரியராக உள்ளார். 2012 ஆம் ஆண்டில், அமெரிக்க இயற்பியல் கழகத்தின் ஆய்வுறுப்பினராக "  இணைமாறி இயலாற்றல் பிணைப்பு, சர நிலப்பரப்பு உள்ளிட்ட குவைய அண்டவியல் துறையில் அடிப்படை கண்டுபிடிப்புகளுக்காக " பவுசோ தேர்ந்தெடுக்கப்பட்டார்.
வெளி இணைப்புகள்
பகுப்பு:1971 பிறப்புகள் பகுப்பு:அண்டவியலாளர்கள் பகுப்பு:கோட்பாட்டு இயற்பியலாளர்கள் பகுப்பு:வாழும் நபர்கள் பகுப்பு:செருமானிய இயற்பியலாளர்கள் பகுப்பு:சரக் கோட்பாடு
ஜோர்ஹாட் மக்களவைத் தொகுதி
ஜோர்ஹாட் மக்களவைத் தொகுதி (Jorhat Lok Sabha constituency) அசாம் மாநிலத்தின் 14 மக்களவைத் தொகுதிகளுள் ஒன்றாகும்.
சட்டமன்ற தொகுதிகள்
இம்மக்களவைத் தொகுதியில் மொத்தம் 10 சட்டமன்ற தொகுதிகள் அடங்கியுள்ளன. அவை:
மேற்கோள்கள்
பகுப்பு:அசாம் மக்களவைத் தொகுதிகள்
ஆடாளம்
பெயராய்வு
ஆடாளம் பகுதி மக்களின் முக்கியத் தொழிலாக பழங்காலத்திலிருந்து இன்றுவரை ஆடு மேய்த்தல் உள்ளது. அதனால் இப்பெயர் வந்திருக்கலாம் என்கிறார் கோ. சீனிவாசன்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
ஆக்குநர்சுட்டு
thumb|120x120px|[[படைப்பாக்கப் பொதுமங்கள்|படைப்பாக்கப் பொதும உரிமங்களில் ஆக்குநர்சுட்டைக் காட்டும் குறியீடு]] பதிப்புரிமை ச் சட்டத்தில், ஆக்குநர்சுட்டு (Attribution) என்பது ஒரு படைப்பின் பதிப்புரிமத்தைக் கொண்டுள்ளவரை முறையாகக் குறிப்பிடுவதைச் சுட்டும். மிக அடிப்படையான ஆக்குநர்சுட்டு முறை என்பது, பெரும்பாலும் பதிப்புரிமை © [ஆண்டு] [பதிப்புரிமை உடையவரின் பெயர்] என்று குறிப்பிடுவதாக அமையும். ஓர் ஆக்கம் பொது உரிமைப் பரப்பு க்கு வரும் வரை இத்தகைய ஆக்குநர்சுட்டை இடுவது தேவையாகும். குனூ தளையறு ஆவண உரிமம், படைப்பாக்கப் பொதுமங்கள் போன்ற உரிமங்கள் மேற்கண்ட பொதுவான அறிவிப்புக்கும் கூடுதலான ஆக்குநர்சுட்டு வழிமுறைகளைக் கொண்டிருக்கலாம்.
ஆக்குநர்சுட்டு என்பது உரிமங்கள் வலியுறுத்தும் மிகவும் அடிப்படையான தேவைகளுள் ஒன்றாகும். இது, படைப்புகளின் மீது பிறர் போலியாக உரிமை கோருவதைத் தவிர்ப்பதுடன் பதிப்புரிமை உடையவருக்கு உரிய நன்மதிப்பைப் பெற்றுத் தந்து அவரது இழப்புகளை ஓரளவேனும் ஈடு செய்யவும் உதவுகிறது.
மேற்கோள்கள்
பகுப்பு:பதிப்புரிமை
கோட்டையூர், சிவகங்கை மாவட்டம்
கோட்டையூர் (ஆங்கிலம்:Kottaiyur), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், காரைக்குடி வட்டத்தில் உள்ள சாக்கோட்டை ஊராட்சி ஒன்றித்திற்குட்பட்ட பேரூராட்சி ஆகும். கோட்டையூர் பேரூராட்சி கோட்டையூர், கோ.வேலங்குடி, கல்லாங்குடி என மூன்று வருவாய் கிராமங்களைக் கொண்டது. காரைக்குடியிலிருந்து கோட்டையூர் 5.4 கிமீ தொலைவில் உள்ளது.
2011-ஆம் ஆண்டு மக்கள்தொகை கணக்கெடுப்பின்படி,  இப்பேரூராட்சி    3,803  வீடுகளும்,      14,766  மக்கள்தொகையும் கொண்டது. இது 6.75 சகிமீ பரப்பும்,     15 வார்டுகளும், 136 தெருக்களும் கொண்ட இப்பேரூராட்சியானது  திருப்பத்தூர்  சட்டமன்றத் தொகுதிக்கும், உட்பட்டது.
சிறப்புகள்
இவ்வூரானது கோட்டை போன்ற வீடுகள் நகரத்தார்களால் பாரம்பரியமான முறையில் கட்டப்பட்டுள்ளதால் இவ்வூர் கோட்டையூர் என்று அழைக்கப்படுகிறது. இவ்வூரில் அமைந்துள்ள பெண் தெய்வமான கோட்டை நாச்சியம்மன் பெயரில் இவ்வூர் கோட்டையூர் என்று அழைக்கப்படுகிறது.
கல்லாங்குடியில் அமைதுள்ள திருபாகதீஸ்வரர் திருகோவில் பிற்கால பாண்டியர்களால் கட்டப்பட்டதாகும், கோட்டையூர் பகுதியில் அமைந்துள்ள வயல்நாச்சியம்மன் கோவில் ஏழூர் செவ்வாய் திருவிழா இப்பகுதியில் நடைபெறும் முக்கிய திருவிழாவாகும் சித்திரை மாதம் நடைபெறும் இத்திருவிழாவிற்கு ஏழு கிராமங்களை உள்ளடங்கிய மக்கள் வழிபடுவர். கல்வி தந்தை டாக்டர். ராம. அழகப்பச் செட்டியார் கோட்டையூரில் பிறந்தவர். அழகப்பா பல்கலைக்கழகம் மற்றும் அழகப்பா கல்விநிலையங்கள் கோட்டையூர் அருகாமையில் அமைந்துள்ளது. பாரம்பரிய செட்டிநாடு அரண்மனை வீடுகள் கோட்டையூர் அருகாமையில் அமைந்துள்ளது.
ஆதாரங்கள்
பகுப்பு:சிவகங்கை மாவட்டத்தில் உள்ள பேரூராட்சிகள்
தண்டுமலர்கள்
தண்டு மலர்கள் (Cauliflory) என்பது ஒரு தாவரவியல் சொல் ஆகும். பொதுவாக மலர்கள் தாவர தண்டின் ஒரு சிறப்பு கிளையிலிருந்து தான் தோன்றும். ஆனால் சில தாவரங்களில் மலர்கள் தாவர தண்டிலிருந்து நேரடியாகத் தோன்றுகின்றன. இதுவே தண்டு மலர் என அழைக்கப்படுகிறது. இவ்வகை அமைப்பு மரம் ஏற முடியாத விலங்குகள் மற்றும் பறவைகள் மூலம் மகரந்தச்சேர்க்கை நடைபெறவும் விதைகள் பரவவும் உதவுகின்றது. இவ்வகைத் தாவரங்களில் கனிகள் பழுக்கும் முன்னரே உதிர்ந்து தரையை அடைந்த பின்னர் தான் பழுக்கின்றன.
மேற்கோள்
பகுப்பு: தருமபுரி மாவட்ட ஆசிரியர்கள் தொடங்கிய கட்டுரைகள்
காந்தள் (இலக்கணம்)
காந்தள் தாவரத்தில் உள்ள மலர் பொதுவாக காந்தள் என்றோ காந்தள் மலர் என்றோ குறிப்பிடுவதுண்டு. இலக்கணத்தின்படி, காந்தள் என்பது பொருள் இலக்கணம், புறப்பொருள், வெட்சிந் திணையின் பகுதியாக வரும் ஒரு துறை. புறப்பொருளில் ஒன்றாகிய வெட்சித்திணையைத் தொல்காப்பியர் குறிஞ்சித்திணையின் புறம் என்று குறிப்பிடுகிறார். இதில் ஆனிரைகளைக் கவர்ந்துவந்து காப்பாற்றும் முதற்பகுதி 14 துறைகளை உடையது என்கிறார். மறக்குடி பற்றிக் குறிப்பிடுவதும் வெட்சித்திணை என்கிறார். இந்த மறக்குடி பற்றிப் பேசும் குடிநிலை 21 துறைகளை உடையது எனக் குறிப்பிட்டு அவற்றில் ஒன்றாக இந்தக் காந்தள் துறையைக் குறிப்பிடுகிறார்.
வெறி அறி சிறப்பின் வெவ்வாய் வேலன் வெறியாட்டு அயர்ந்த காந்தள் – என்பது தொல்காப்பியத்தில் உள்ள தொடர். வேலன் வெறி ஆடுவான். வேந்தனுக்கு வெற்றி தருக எனக் கொற்றவையை வேண்டி வெறியாடுவான். வெறியாடத் தெரிந்த வேலன் தன் விருப்பத்தைத் தெரிவிக்கும் வாயால் வேண்டிக்கொண்டு வெறியாடுவான். இப்படி ஆடும் ஆட்டத்துக்குக் காந்தள் என்று பெயர்.
இவற்றால் வேலன் என்னும் பூசாரி ஆடும் வெறியாட்டு என்னும் துறை காந்தள் என்னும் துறை எனத் தெரியவருகிறது. பெண் ஆடும் வெறியாட்டு வேறு. பெண் ஆடும் வெறியாட்டு அகப்பொருள்.
மேற்கோள் குறிப்பு
பகுப்பு:பொருள் இலக்கணம்
ஏக பிரதிநிதித்துவம்
ஏக பிரநிதித்துவம் (sole representation) என்பது முழு ஆதிக்க, எதிர்ப்புக்கள் அற்ற, தனியுரிமை கொண்ட, மொத்த பிரதிநிதித்துவத்தையே குறிக்கும் எனலாம். ஏக என்ற சொல்லை ஆங்கிலத்தில் sole, mono, total, absolute போன்ற சொற்கள் குறித்து நிற்கின்றன.
சிங்கூர்
Jagatnagar kali bari.jpg சிங்கூர் (Singur), இந்தியாவின் மேற்கு வங்காள மாநிலத்தின் ஹூக்ளி மாவட்டத்தில் அமைந்த சிறு நகரம் ஆகும். சிங்கூர் நகரம் ஹுக்ளி ஆற்றின் வடிநிலப்பரப்பில் அமைந்துள்ளது. இது ஹவுராவிலிருந்து 32 கிமீ தொலைவில் உள்ளது.
ஏக பிரதிநிதித்துவம்
பொதுவாக, சுதந்திரமான நம்பிக்கைக்குரிய தேர்தல் மூலமே ஒரு மக்கள் குழுவை ஒரு கட்சியோ, தலைவர்களோ பிரதிநிதித்துவம் செய்ய உரிமை பெறுகின்றனர்.
சிங்கூர்
மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, சிங்கூர் நகரத்தின் மொத்த மக்கள் தொகை 21,382 ஆகும். இதில் ஆண்கள் 10,825 (51%) மற்றும் பெண்கள் 10,557 (49%) ஆக உள்ளனர். மக்கள்தொகையில் 6 வயதிற்குட்பட்ட குழந்தைகள் 1,646 ஆக உள்ளனர். மக்கள்தொகையில் இந்துக்கள் 94.90%, இசுலாமியர்கள் 4.76% மற்ற சமயத்தினர் 0.40% ஆகவுள்ளனர்.
ஏக பிரதிநிதித்துவம்
ஏக பிரதிநித்துவம் என்பது 100 விழுக்காடு ஆதவுடன் பிரதிநிதித்துவம் செய்ய உரிமை பெறுவதென்பதாகும்.
பகுப்பு:அரசாட்சி முறைமைகள்
சிங்கூர்
மின்சார இரயில் வண்டிகள்
ஹவுராவிலிருந்து 32 கிலோ மீட்டர் தொலைவில் உள்ள சிங்கூர் தொடருந்து நிலையத்திற்கு மின்சார இரயில் வண்டிகள் உள்ளன.
வெளி இணைப்புகள்
பகுப்பு:ஹூக்லி மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பாம்பேலா தேவி இலைசுராம்
பாம்பேலா தேவி இலைசுராம் (Bombayla Devi Laishram) ஓர் இந்திய வில்லாளர் ஆவார். மணிப்பூர் மாநிலம், கிழக்கு இம்பாலில் பிறந்த இவர், 1997 ஆம் ஆண்டு முதல் தேசியப் போட்டிகளிலும், 2007 ஆம் ஆண்டு முதல் அனைத்துலகப் போட்டிகளிலும் இந்தியாவின் சார்பாக பங்கேற்று வருகிறார்.
இளம்பருவம்
இலைசுராம் 22 February 1985 பிப்ரவரி 22 இல் மணிப்பூரில் பிறந்தார். இவரதுதாய் உள்ளூர் வில்வித்தைப் பயிற்சியாளரான எம். யாமினி தேவி. தந்தையார் மங்களம் சிங். இவர் மணிப்பூர் கைப்பந்து குழுவின் மாநிலப் பயிற்சியாளர் ஆவார். இவர் வில்வித்தையைத் தன் 11 ஆம் அகவையிலேயே பயிலத் தொடங்கி, பிறகு இந்திய விளையாட்டு ஆணையத்தில் சேர்ந்து பயிற்சி பெற்றார். இவர் தன் நேர்முகப் பேட்டியொன்றில் தனது குடும்ப விளையாட்டு மரபைப் பின்பற்றியே வில்வித்தையைத் தேர்வு செய்ததாகக் கூறியுள்ளார். இவர் இப்போது மணிப்பூரில் உள்ள இம்பாலில் வாழ்ந்து வருகிறார்.
வாழ்க்கைப் பணி
பெய்சிங் நகரில் நடைபெற்ற 2008 கோடைக்கால ஒலிம்பிக் விளையாட்டுப் போட்டிகளில் இந்தியாவின் சார்பாக பெண்கள் தனிப்பிரிவிலும், பெண்கள் அணிப்பிரிவிலும் இலைசுராம் பங்கேற்றார். இலைசுராம், தோலா பாணர்சி மற்றும் பிரணித்தா வர்தினேனி ஆகியோர் இணைந்த பெண்கள் அணி பெண்களுக்கான தகுதிச்சுற்றுப் போட்டியில் ஆறாவது இடத்தைப் பிடித்தது. 16 ஆவது சுற்றில் கிடைத்த நேரடி வாய்ப்பு மூலம் காலிறுதிப் போட்டிக்குள் நுழைந்த இவ்வணி சீனாவிடம் 206-211 என்ற புள்ளிகள் கணக்கில் வெற்றி வாய்ப்பை இழந்தது. தனிநபர் பிரிவில் தகுதிச்சுற்றின் போது 22 ஆம் இடத்தில் இருந்த இலைசுராம், 64 ஆவது சுற்றில் போலந்தின் மார்சிங்கிவிக்சிடம் 101-103 என்ற புள்ளிகள் கணக்கில் வெற்றி வாய்ப்பை இழந்தார்
2012 லண்டன் ஒலிம்பிக் போட்டிகளில் பெண்கள் தனிநபர் பிரிவின் இரண்டாவது சுற்று ஆட்டத்தில் மெக்சிகோவின் ஐடா உரோமனிடம் 2-6 என்ற புள்ளிகள் கணக்கில் தோல்வியுற்று வெளியேற்றப்பட்டார். அணிப்பிரிவு ஆட்டத்தில் இவர் இடம்பெற்றிருந்த இந்திய அணி டென்மார்க்கிடம் முதல் சுற்றிலேயே 211-210 என்ற புள்ளிகள் கணக்கில் தோல்வியடைந்தது
2016 இரியோ ஒலிம்பிக் போட்டிகளிலும் விளையாட இவர் இடம்பெற்றுள்ள அணி இந்தியாவின் சார்பாக பங்கேற்றது. பாம்பேலா தேவி இலைசுராம், தீபிகா குமாரி மற்றும் இலட்சுமிராணி மாய்கி ஆகியோர் அடங்கிய இவ்வணி தகுதிச்சுற்றுப் போட்டியில் ஏழாவது இடத்தைப் பிடித்தது. முன்னதாக கொலம்பியாவுடன் விளையாடி வெற்றியை ஈட்டிய இவர்கள் காலிறுதிப் போட்டியில் உருசியாவிடம் ஆட்டத்தை இழந்தனர்.
ஆசுட்ரியாவின் இலாரன்சு பால்டௌஃப்புடன் பெண்கள் தனிநபர் பிரிவில் போட்டியிட்ட இலைசுராம் 6-2 என்ற கணக்கில் வெற்றிபெற்று அடுத்த சுற்றுக்கு முன்னேறினார். சீன தைபேவைச் சேர்ந்த லின் சிகிச்சியாவுடன் மோதிய அடுத்த சுற்றுப் போட்டியிலும் 6-2 என்ற புள்ளிகள் கணக்கில் வெற்றி பெற்று மேலும் ஒரு சுற்றுக்கு முன்னேறினார். முதல் எட்டு இடங்களில் ஒன்றைப் பிடிப்பதற்கான அடுத்த சுற்றுப் போட்டியில், மெக்சிகோவின் அலேயாண்ட்ரா வேலன்சியாவிடம் 2-6 என்ற புள்ளிகள் கணக்கில் போராடி தோல்வியடைந்தார்.
விருது
அருச்சுனா விருது - 2012
மேற்கோள்கள்
பகுப்பு:வாழும் நபர்கள் பகுப்பு:1985 பிறப்புகள் பகுப்பு:இந்திய வில்வித்தை வீரர்கள் பகுப்பு:மணிப்பூர் நபர்கள் பகுப்பு:இந்திய ஒலிம்பிக் வீரர்கள் பகுப்பு:இந்தியப் பெண் விளையாட்டு வீரர்கள் பகுப்பு:Rio Olympic Editathon 2016
கருவுறுதல் சோதனை
கருவுறுதல் சோதனை (Fertility Testing) என்பது கருவுறுதலை மதிப்பிடப்படும் பொதுவான செயல்முறையாகும். மேலும் மாதவிடாய் சுழற்சியில் "வளமான கருவுறுதல் சாளரத்தை" கண்டறிதலாகும். ஒருவரின் பொதுவான ஆரோக்கியம் கருவுறுதலைப் பாதிக்கும் காரணியாகும். மேலும் பால்வினை நோய்ச் சோதனைகள் இதனுடன் தொடர்புடைய முக்கியமான துறையாகும்.
பெண்கள்
thumb| [[கருமுட்டை வெளிப்பாடு|அண்டவிடுப்பின் தொடர்புடைய நாளில் கருத்தரித்தல் வாய்ப்பு. ]] ஆரோக்கியமான பெண்கள் பருவமடைதல் முதல் மாதவிடாய் நிறுத்தம் வரை வளமானவர்களாக இருப்பினும் கருவுறுதல் பொதுவாகக் காலத்தின் உச்சத்தை நோக்கி மிகவும் குறைகிறது. பருவமடைதல், பொதுவாக மாதவிடாய் மற்றும் மார்பக வளர்ச்சி, அந்தரங்க முடியின் தோற்றம் மற்றும் உடல் கொழுப்பு விநியோகத்தில் ஏற்படும் மாற்றங்கள் போன்ற இரண்டாம் நிலை பாலியல் பண்புகளைக் கொண்டு அடையாளம் காணப்படுகிறது. கருவுறுதலின் தன்மை பொதுவாகப் பெண்ணின் மாதவிடாய் நிற்பதற்கு முன்பே ஓரளவுக்கு வருகிறது, ஏனெனில் கருவுறுதல் சாத்தியம், கர்ப்பத்தை நிறுவுவது மிகவும் குறைவு.
அண்டவிடுப்பின் சோதனை
கருவுறுதலைக் கணிப்பதற்கான பல்வேறு முறைகள் உள்ளன. இவை கருத்தரிப்பிற்கு உதவ அல்லது தவிர்க்கச் சூழ்நிலையினைப் பொறுத்து அமைகிறது.
நீட்டிப்பு சோதனை
வலது|thumb|146x146px| கர்ப்பப்பை வாய் சளி பொதுவாகக் கர்ப்பப்பை வாய் சளி தெளிவாகவும் நீட்டமாகவும் மாறும், விந்தணுக்கள் உயிர்வாழவும் அதன் வழியாகப் பயணிக்கவும் அனுமதிக்கிறது. வளமான சளியின் நிலைத்தன்மை முட்டையின் வெள்ளைக் கருவிற்கு ஒத்ததாகும்.
அண்டவிடுப்பின் முன்கணிப்பு கலன்
அண்டவிடுப்பின் முன் கணிப்பு கருவிகள் பொதுவாக லூட்டினைசிங் இயக்குநீருக்கு எதிரான பிறபொருளெதிரியினைக் கொண்டுள்ளது. லூட்டினைசிங் இயக்குநீர் அண்டவிடுப்பின் போது சிறுநீரில் உச்சம் பெறுகிறது. கிளியர் ப்ளூ கருவுறுதல் கண்காணித்தல் உள்ளிட்ட சோதனைகள் எஸ்ட்ராடியால் இயக்குநீரைச் சோதிக்கின்றன.
மின்னணு கருவுறுதல் கண்காணிப்புகள்
வலது|thumb|125x125px| கருவுறுதல் / கருத்தடை மானிட்டர் கருவுறுதல் கண்காணி என்பது மின்னணு சாதனமாகும். இது பயனருக்குக் கருவுறுதல் விழிப்புணர்வூட்ட பல்வேறு முறைகளைப் பயன்படுத்துகிறது. ஒரு கருவுறுதல் கண்காணியில் சிறுநீரில் உள்ள இயக்குநீரின் அளவுகளில் ஏற்படும் மாற்றங்கள், அடிநிலை உடல் வெப்பநிலை, உமிழ்நீர் மற்றும் யோனி திரவங்களின் மின் எதிர்ப்பு அல்லது இம்முறைகளின் கலவையைப் பகுப்பாய்வு செய்யலாம். இந்த சாதனங்கள் கர்ப்ப சாதனைக்கு உதவக்கூடும். இருப்பினும், நேரடி பிறப்புகள் அல்லது கர்ப்பங்களில் கருவுறுதல் கண்காணிப்பின் செயல்திறன் குறித்த முடிவுகளை எடுக்க இந்த நேரத்தில் போதுமான ஆதாரங்கள் இல்லை.
கர்ப்பப்பை வாய் நிலை
கருவுறு சாளரத்தின் போது கருப்பை வாய் மென்மையாகவும், உயர்ந்ததாகவும், திறந்ததாகவும், ஈரமாகவும் மாறும்.
இந்திய உயர் நீதிமன்றங்கள்
இந்தியாவின் நீதியாண்மை அமைப்பு அதன் உச்ச நீதிமன்றத்தால் வரையறுக்கப்பட்டதாகும். இதன்படி அமைக்கப்பட்ட 25 இந்திய உயர் நீதிமன்றங்கள்' தத்தம் வரம்பிற்குட்பட்ட மாநிலங்களில் நீதிமுறைப் பணிகளை செலுத்துகின்றன. இந்தியாவின் மாநிலங்கள் மற்றும் ஒன்றிய பகுதிகள் இவற்றின் நீதியாண்மையின்கீழ் வருகின்றன.
கருவுறுதல் சோதனை
அடிப்படை உடல் வெப்பநிலை விளக்கப்படம்
மாதவிடாய் சுழற்சியின் போது அடிநிலை உடல் வெப்பநிலை மாறுகிறது. மாதவிடாய் சுழற்சியின் போது வெளியிடப்படும் புரோஜெஸ்ட்டிரோனின் அதிக அளவு அடித்தள உடல் வெப்பநிலையில் திடீர் அதிகரிப்பு 0.5° C முதல் 1° C  வரைஅண்டவிடுப்பின் இருக்கும். இதனை வணிக வெப்பமானிகளைப் பயன்படுத்துவதன் மூலம் வளமான சாளரத்தை அடையாளம் காணலாம். அண்டவிடுப்பின் சிக்கல்கள் இருந்தால் இச் சோதனை சுட்டிக்காட்டும்.
இந்திய உயர் நீதிமன்றங்கள்
வரையறை
கருவுறுதல் சோதனை
நாட்காட்டி முறைகள்
வளமான சாளரம் ஒவ்வொரு மாதமும் ஏறக்குறைய ஒரே நேரத்தில் வருவதால், அண்டவிடுப்பைக் கணிக்க நாட்காட்டி முறைகள் பயன்படுத்தப்படலாம்.
நீர்க்கடிகாரம்
நீர்க்கடிகாரம் (ஆங்கிலம்: Water clock) அல்லது நீர்க்கடிகை என்பது நீரைக் கொண்டு நேரத்தைக் கணக்கிடும் பழமையான ஒரு சாதனமாகும். ஒரு பாத்திரத்திலிருந்து வெளியேறும் நீாின் அளவிலிருந்து நேரத்தை கணக்கிடும் கருவியாக நீர்க்கடிகாரம் உருவாயிற்று.
இந்திய உயர் நீதிமன்றங்கள்
உயர்நீதிமன்றங்களுக்கு கீழ் உரிமையியல் (சமூக நலன்) நீதிமன்றங்கள் (சிவில்), குடும்ப நல நீதிமன்றங்கள், குற்றவியல் நீதிமன்றங்கள் (கிரிமினல்) மற்றும் இதர மாவட்ட நீதிமன்றங்கள் செயல்படுகின்றன.
கருவுறுதல் சோதனை
கருவுறாமை நோயறிதல்
thumb| லேபராஸ்கோபிக் அறுவை சிகிச்சையின் போது மருத்துவர்கள் வளமான வயதுடைய பெண்கள் பல காரணங்களுக்காக மலட்டுத்தன்மையுடன் இருக்கலாம். இக்காரணங்களைக் கண்டறிய பல்வேறு சோதனைகள் உள்ளன.
நீர்க்கடிகாரம்
அவை பண்டைய எகிப்தில் கண்டுபிடிக்கப்பட்டன. பிளாட்டோ வாழ்ந்த காலத்தில் ( கி.மு 400 ) வழக்கிலிருந்த இக்கருவியில் ஒரு உருளை வடிவ கண்ணாடி பாத்திரம் இருந்தது. இதன் அடிப்பகுதியில் நீா் வெளியேற துளையும் பக்கவாட்டில் குறியீடுகளும் பொறிக்கப்பட்டிருந்தன. துளையின் வழியாக கீழ் வெளியேறும் இந்த பாத்திரத்திலுள்ள நீா்மட்டம் நேரத்தை காட்டியது. ஏதென்ஸ் நகர வழக்காடு மன்றங்களில் இக்கடிகாரம் பயன்படுத்தப்பட்டது என வரலாற்றுச் செய்திகள் கூறுகின்றன.[1] இது கிமு 16 ஆம் நூற்றாண்டில் பாபிலோனிலும் எகிப்திலும் இருந்ததாக அறியப்படுகிறது. இந்தியா, சீனா உள்ளிட்ட உலகின் பிற பகுதிகளிலும் நீர் கடிகாரங்கள் குறித்த ஆரம்ப சான்றுகள் உள்ளன, ஆனால் ஆரம்ப தேதிகள் குறைவாகவே உள்ளன. இருப்பினும், சில ஆசிரியர்கள் சீனாவில் கி.மு 4000 ஆண்டுகளுக்கு முன்பே தண்ணீர் கடிகாரங்கள் தோன்றியதாகக் கூறுகின்றனர்.[2]
கருவுறுதல் சோதனை
நுண்ணறை தூண்டுதல் ஹார்மோன்
கருமுட்டை தூண்டும் இயக்குநீர் சோதனைகள் எந்தவொரு மாதத்திலும் ஒரு பெண் அண்டவிடுப்பதா இல்லையா என்பதை நிறுவுகிறது. இந்த சோதனை பொதுவாக மாதவிடாய் சுழற்சியின் 3ஆம் நாளில் மேற்கொள்ளப்படுகிறது.
இந்திய உயர் நீதிமன்றங்கள்
உயர்நீதிமன்றங்களின் மூல நீதிமுறைமையின் முதன்மையானது மாநிலத்தின் உரிமை இயல் (சமூக நலன்) நீதிமன்றங்களை உள்ளடக்கியது ஆகும். மற்றும் தண்டிக்கப்படக்கூடிய குற்றங்கள், மரண தண்டணை விதிக்கக்கூடிய குற்றங்களை விசாரிப்பதும் அகும்.
விசாரணை அதிகாரம்
கீழ் நீதிமன்றங்களால் வழங்கப்படும் மேல்முறையீட்டு மனுக்கள் மற்றும் (writ-ரிட்) அழைப்பாணை மனுக்கள் போன்ற வழக்குகளை இந்திய அரசியல் சட்ட விதி 224-இன்படி விசாரணை செய்யும்.
உயர்நீதிமன்றங்கள் இந்திய அரசியலமைப்புச் சட்டத்தின் பகுதி 4, அத்தியாயம் 5, விதி 214-இன்படி நிறுவப்பட்டுள்ளன.
அமர்வு மற்றும் மாவட்ட நீதிமன்றங்கள்
thumb|300px|[[மும்பையிலுள்ள பாம்பே உயர் நீதிமன்றம்]]
ஒவ்வொரு மாநிலங்களும் அதன் மாவட்டங்களை நீதிபரிபாலணைக்கு ஏற்ப பிரிக்கப்படும். இவை மாவட்ட அமர்வு நீதிபதியால் (தொடர் விசாரணை நீதிபதி-அமர்வு நீதிபதி) அல்லது மாவட்ட நீதிபதியால்,  நீதிமன்றங்களில் விசாரணை மேற்கொள்ளப்படும்.
உரிமை இயல்(சமூக நல) வழக்குகள் மாவட்ட நீதிபதியால் மேற்கொள்ளப்படும். குற்றவியல் வழக்குகளை அமர்வு நீதிபதி மேற்கொள்வார். அமர்வு நீதிபதியே உயர் நீதிமன்றத்தின் தலைமை நீதிபதிக்கு அடுத்தபடியாக அதிக அதிகாரத்தில் உள்ள நீதிபதியாவார்.
உயர் நீதிமன்றங்களின் நீதிபதிகள், இந்தியக் குடியரசுத் தலைவரின் பெயரால், இந்திய உச்ச நீதிமன்ற தலைமை நீதிபதி மற்றும் மாநில ஆளுநரால் நியமிக்கப்படுகின்றனர்.
உயர் நீதிமன்றங்கள் உயர் நீதிமன்ற தலைமை நீதிபதியின் தலைமையில் இயங்குகின்றன. இவர்களின் பதவிப்படி நிலை மாநிலத்திற்குள்ளே #14 என்றும் மாநிலத்திற்கு #17 என்றும் வழங்கப்பெற்று அழைக்கப்படுகின்றனர்.
நீதிபதிகளின் எண்ணிக்கை
இதர நீதிபதிகளின் எண்ணிக்கை அந்தந்த மாநிலங்களில் கடந்த 5 ஆண்டுகளில் நடந்த வழக்குகளின் எண்ணிக்கையைக் கொண்டு, தேசிய சராசரி சதவிகிதம் கணக்கிட்டு  அதன்படி நீதிபதிகளின் எண்ணிக்கைக் கூட்டவோக் குறைக்கவோப் படுகின்றது.
பழமையானது
அமர்வு நீதிமன்றங்களும் மாநில, வழக்குகளின் தன்மைக்கு ஏற்றவாறு செயல்படுகின்றன. சிறிய மாநிலங்களில் சுழற்சி அ சுற்று அமர்வு நீதிமன்றங்களாக செயல்படுகின்றன. இவை சுழற்சி அ சுற்று நீதிமன்றங்கள் எனப்படுகின்றது.
உயர் நீதிமன்றங்கள்
இருபத்தினான்கு-(24) உயர்நீதிமன்றங்களின் பட்டியல் மாநிலங்களின் வரிசைப்படி பெயர்கள், ஆளுமை (தலைமை), அமர்வு மற்றும் அனுமதிக்கப்பட்ட அதிகபட்ச நீதிபதிகளின் எண்ணிக்கைகள் கீழே கொடுக்கப்பட்டுள்ளன.
மேற்கோள்கள்
பகுப்பு:இந்திய உயர் நீதிமன்றங்கள்
நீர்க்கடிகாரம்
சில நவீன நேரம் காட்டும் கருவிகளும் "நீர் கடிகாரங்கள்" என்று அழைக்கப்படுகின்றன, ஆனால் அவை பண்டைய காலங்களிலிருந்து வேறுபட்டவை. அவற்றின் நேரக்கட்டுப்பாடு ஒரு ஊசல் மூலம் நிர்வகிக்கப்படுகிறது, ஆனால் அவை நீர் சக்கரம் அல்லது அதைப் போன்றவற்றைப் பயன்படுத்தி கடிகாரத்தை இயக்கத் தேவையான சக்தியை வழங்குதல் அல்லது அவற்றின் காட்சிகளில் தண்ணீர் வைத்திருப்பது போன்ற பிற நோக்கங்களுக்காக தண்ணீரைப் பயன்படுத்துகின்றன.
பிராந்திய வளர்ச்சி
கிரேக்கர்களும் ரோமானியர்களும் மேம்பட்ட நீர் கடிகார வடிவமைப்பை கொண்டிருந்தனர். பைசான்டியம், சிரியா மற்றும் மெசொப்பொத்தேமியாவில் மேலும் முன்னேற்றங்கள் செய்யப்பட்டன. இது இறுதியில் ஐரோப்பாவிலும் பரவியது. சுயாதீனமாக, சீனர்கள் தங்களது சொந்த மேம்பட்ட நீர் கடிகாரங்களை உருவாக்கி, கொரியா மற்றும் சப்பானுக்கு அனுப்பினர்.
சில நீர் கடிகார வடிவமைப்புகள் சுயாதீனமாக உருவாக்கப்பட்டன, மேலும் சில அறிவு வர்த்தகத்தின் பரவல் மூலம் மாற்றப்பட்டது. இந்த ஆரம்பகால நீர் கடிகாரங்கள் ஒரு சூரிய மணிகாட்டி மூலம் அளவீடு செய்யப்பட்டன. இன்றைய நேரக்கட்டுப்பாட்டுத் தரங்களுடன் ஒப்பிடக்கூடிய துல்லியமான அளவை ஒருபோதும் எட்டவில்லை என்றாலும், 17 ஆம் நூற்றாண்டு ஐரோப்பாவில் மிகவும் துல்லியமான ஊசல் கடிகாரங்களால் மாற்றப்படும் வரை, நீர் கடிகாரம் ஆயிரக்கணக்கான ஆண்டுகளாக மிகவும் துல்லியமான மற்றும் பொதுவாகப் பயன்படுத்தப்படும் நேரக்கட்டுப்பாட்டு சாதனமாக இருந்தது.
பாபிலோன்
பாபிலோனில், நீர் கடிகாரங்கள் வெளிச்செல்லும் வகையாக இருந்தன, அவை உருளை வடிவத்தில் இருந்தன. வானியல் கணக்கீடுகளுக்கு உதவியாக நீர் கடிகாரத்தைப் பயன்படுத்துவது பழைய பாபிலோனிய காலத்திற்கு முந்தையது ( கி.மு. 2000 - சி. 1600 கி.மு.). மெசொப்பொத்தேமிய பிராந்தியத்தில் எஞ்சியிருக்கும் நீர் கடிகாரங்கள் இல்லை என்றாலும், அவை இருப்பதற்கான பெரும்பாலான சான்றுகள் களிமண் பலகைகளில் எழுதப்பட்டுள்ளான. களிமண் பலகைகளின் இரண்டு தொகுப்புகள், எடுத்துக்காட்டாக, எனுமா-அனு-என்லில் (கிமு 1600–1200) மற்றும் முல் அபின் (கிமு 7 ஆம் நூற்றாண்டு). இந்த களிமண் பலகைகளில், இரவு மற்றும் பகல் கடிகாரங்களை குறிக்க நீர் கடிகாரங்கள் பயன்படுத்தப்படுகின்றன.
இந்த கடிகாரங்கள் தனித்தன்மை வாய்ந்தவை, ஏனெனில் அவை கைகள் (இன்று பொதுவாகப் பயன்படுத்தப்படுகின்றன) போன்ற காட்டிகள் இல்லை. அதற்கு பதிலாக, இந்த கடிகாரங்கள் நேரத்தை "அதிலிருந்து பாயும் நீரின் எடையால்" அளவிடப்படுகின்றன. க்வா எனப்படும் திறன் அலகுகளில் இந்த அளவு அளவிடப்பட்டது. .
வெளி இணைப்புகள்
பகுப்பு:நீர்
கருவுறுதல் சோதனை
ஹிஸ்டரோசல்பிங்கோகிராபி
கருக்குழாய் ஆய்வு என்பது பாலோப்பியன் குழாய் மற்றும் கருப்பையை ஆய்வு செய்வதை உள்ளடக்கியது. கதிர்வீச்சு மாறுபாடு ஊசி மூலம், முட்டை தடையின்றி குழாயைக் கடந்து செல்ல முடியுமா என்பதை உறுதிப்படுத்தவும், கருப்பையின் அசாதாரணங்களை அடையாளம் காணவும். ஹிஸ்டரோசல்பிங்கோசோனோகிராபி (எச்.எஸ்.எஸ்.ஜி) என்பது ஹிஸ்டரோசல்பிங்கோகிராஃபியின் மிக சமீபத்திய மற்றும் மேம்பட்ட சோதனையாகும். ஏனெனில் இது குறைவான பாதிப்பினைத் தரவல்லது. பெயர் குறிப்பிடுவது போல, ஹிஸ்டரோசல்பிங்கோகிராஃபிக்கு மாறாக, சோதனை படங்களைப் பெற மீயொலி பயன்படுத்துகிறது.
வெவ்வேறு மாறுபட்ட ஊடகம் பயன்படுத்தப்படுவதால், ஹிஸ்டரோசல்பிங்கோகிராஃபியினை கீழ்க்கண்டவாறு வகைப்படுத்தலாம்:
ஹைகோசி : ஹிஸ்டரோசல்பிங்கோ-கான்ட்ராஸ்ட்-சோனோகிராஃபிக்கான. இந்த வகை சோதனையில் உப்பு கரைசல் அல்லது கேலக்டோஸ் கரைசல் பயன்படுத்தப்படுகிறது. நிபுணர் கருப்பை வாய் வழியாகவும், டிரான்ஸ்வஜினல் மீயொலி மூலமாகவும் கரைசலைச் செலுத்துகிறார். கருப்பை மற்றும் ஃபலோபியன் குழாய்கள் வழியாகக் கரைசல் செல்கிறது.
கருப்பை மீயொலி
thumb|250x250px| ஆண்டிஸ்டிரோஜன்களைப் பயன்படுத்தும் போது அண்டவிடுப்பின் தூண்டலில் கர்ப்ப விகிதங்கள், 11 - 13 நாட்களில் (கீழ் அளவு) டிரான்ஸ்வஜினல் அல்ட்ராசோனோகிராஃபி மூலம் அளவிடப்படும் முன்னணி நுண்ணறைகளின் அளவின் செயல்பாடுகளாகவும், [[கருப்பையகம்|அதே போல் எண்டோமெட்ரியல் புறணி (4 வெவ்வேறு வளைவுகள்) தடிமனாகவும் இருக்கும். ]] கருப்பை நுண்ணறைகளின் வளர்ச்சியைச் சூலகத்தினை மீயொலி நோட்டம் (டிரான்ஸ்வஜினல் அல்ட்ராசோனோகிராஃபி) மூலம்  நடத்தப்படலாம். சினைப்பை நோய்க்குறி நோயறிதலில் இது பயனுள்ளதாக இருக்கும்.